સેટેલાઈટ વિસ્તારમાં કથિત ગેંગ રેપની ઘટના ઉપરાંત દુષ્કર્મના ગુનામાં વધારો થયો હોય તેવા અનેક કિસ્સા પ્રકાશમાં આવ્યાં છે. આવા તબક્કે DGP કચેરીમાંથી CID ક્રાઈમ દ્વારા તમામ પોલીસ સ્ટેશનોને એક પત્ર જારી કરી બળાત્કાર કેસમાં નવા કાયદાનો અમલ કરવાનો આદેશ કરવામાં આવ્યો છે. બળાત્કારના કેસમાં હવેથી ઓછામાં ઓછી દસ વર્ષની જેલસજાની જોગવાઈનો અમલ કરવામાં આવશે. એમાં પણ ૧૬ વર્ષથી ઓછી વયની બાળકી ઉપર બળાત્કારનો કેસ હોય તેમાં આજીવન કેદની સજાની જોગવાઈ છે. બળાત્કારના કેસમાં આરોપીને આગોતરા જામીન મળે તેવી જોગવાઈ રદ કરવામાં આવી છે. પીડિતાને સારવાર અને પુન: સ્થાપનનો ખર્ચ દંડરૂપે વસૂલવામાં આવશે.